شەفەق
نیوز/ نۆ کەس سوری، هەشت مناڵ لەناویان بویە ئمڕوو چوارشەممە، لە شار بۆرسە باکوور
خوەرئاوای تورکیا، دویای هیزگردن ئاگریگ لەناو شوقەیان گیانیان لەدەسدان، و دەسەڵاتەیل
دیاری کردن ک ئاگرەگە لە کوانی چیلگ هیز گردیە.
ئاژانس
ئەنادۆڵ فەرمی لە زوان حاکم ناوچەی بۆرسە یەعقوب کانبولات وت: تەرم نۆ کەس لەناو هەس،
هەشتیان مناڵە.
کانبولات
وتیش: نۆ قوربانیەگە لە رەگەزنامەی سوریین.
وەگورەی
میدیایل راگەیانن تورکیا، قوربانیەیل ژنیگە وەگەرد شەس مناڵی ک تەمەنیان لەناوبەین
یەک ساڵان تا ١٠ ساڵانە، وەگەرد دوو کوڕ برای لە تەمەن ١١ و ١٢ ساڵان.
باوگەگە
ک مەوقەی هیزگردن ئاگرەگە لە پرسەیگ لە ئیستەنبول گلەو خواردیە، ئەویش وە دویکەڵ تاسیایە
مەوقەی تەقەلای رزگارکردن خیزانەگەی و گیانی لە دەسدایە.
عەلی
ئەنوەر ئەکتاش سەرۆک شارەوانی شارەگە لەبان تویتەر نویسان: هاتێ ئاگرەگە لە کوانی
چیلگ لەناو شوقەی خانەوادەگە هیز گردیە، ک ئەو خانەوادە ک لە ساڵ ٢٠١٧ پەنابەرە لە
تورکیا.
وەگورەی  شمارەیل فورمی ٣،٧ مەلیۆن پەنابەر سوری لەلای
کەمەو هانە تورکیا، و فرەیان لە دەسکردن جەنگ سوریا لە ساڵ ٢٠١١ رەسینە ئەولا.
